ΚΟΙΝΗ ΘΕΣΗ (EK) αριθ. 37/95 η οποία καθορίστηκε από το Συμβούλιο στις 8 Δεκεμβρίου 1995 για τη θέσπιση της οδηγίας 95/. . ./EK του Συμβουλίου της. . . σχετικά με την εναρμόνιση των προϋποθέσεων απόκτησης εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Κοινότητα (95/C 356/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με την διαδικασία του άρθρου 189 Γ της συνθήκης (3),

Εκτιμώντας:

ότι θα πρέπει να θεσπισθούν οι κοινές διατάξεις σχετικά με τη διακυβέρνηση των σκαφών εσωτερικής ναυσιπλοΐας στα εσωτερικά ύδατα της Κοινότητας 7 ότι έχει περατωθεί ένα πρώτο στάδιο προς την κατεύθυνση αυτή με την οδηγία 91/672/EOK του Συμβουλίου της 16ης Δεκεμβρίου 1991 για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με εσωτερική ναυσιπλοΐα (4) 7

ότι, λόγω των διαφορών των εθνικών νομοθεσιών σχετικά με τις προϋποθέσεις απόκτησης των πιστοποιητικών κυβερνήτη σκαφών εσωτερικής ναυσιπλοΐας και επειδή πρέπει να ενισχυθούν σταδιακά οι απαιτήσεις ασφαλείας στον τομέα της εσωτερικής ναυσιπλοΐας, θα πρέπει να θεσπιστούν κοινοτικοί κανόνες για την έκδοση των εν λόγω πιστοποιητικών, προκειμένου να αποφευχθούν οι ενδεχόμενες στρεβλώσεις του ανταγωνισμού 7

ότι, για να εξασφαλισθεί η απαιτούμενη ομοιογένεια και διαφάνεια, κρίνεται σκόπιμο η Κοινότητα να καθορίσει ένα ενιαίο υπόδειγμα εθνικού πιστοποιητικού κυβερνήτη σκάφους, αναγνωρισμένου αμοιβαία από τα κράτη μέλη χωρίς υποχρέωση ανταλλαγής, αφήνοντας στα κράτη μέλη, βάσει της αρχής της επικουρικότητας, την ευθύνη έκδοσης του πιστοποιητικού 7

ότι οι εθνικές πλωτές οδοί που δεν συνδέονται με το πλωτό δίκτυο άλλου κράτους μέλους δεν υπόκεινται σε διεθνή ανταγωνισμό και, επομένως, δεν χρειάζεται να καταστούν υποχρεωτικές οι προβλεπόμενες στην παρούσα οδηγία κοινές διατάξεις για την απόκτηση πιστοποιητικού κυβερνήτη σκάφους 7

ότι αυτές οι κοινές διατάξεις πρέπει κυρίως να έχουν ως αντικείμενο την αύξηση της ασφάλειας της ναυσιπλοΐας και της προστασίας της ανθρώπινης ζωής 7 ότι, προς το σκοπό αυτό, αποδεικνύεται αναγκαίο να καθοριστούν οι ελάχιστες απαιτήσεις, τις οποίες ο υποψήφιος πρέπει να πληροί για να αποκτήσει το πιστοποιητικό κυβερνήτη σκάφους εσωτερικής ναυσιπλοΐας 7

ότι οι απαιτήσεις που πρόκειται να προβλεφθούν πρέπει να αφορούν τουλάχιστον την ηλικία που απαιτείται για τη διακυβέρνηση ενός σκάφους, τη σωματική και διανοητική ικανότητα του υποψηφίου, την επαγγελματική του πείρα και τις γνώσεις του σε ορισμένα θέματα που συνδέονται με τη διακυβέρνηση ενός σκάφους 7 ότι, για λόγους ασφάλειας του σκάφους και των επιβαινόντων, τα κράτη μέλη μπορούν να ζητήσουν συμπληρωματικές απαιτήσεις, ιδίως όσον αφορά τη γνώση ορισμένων τοπικών συνθηκών 7 ότι, για τη διακυβέρνηση σκάφους που μεταφέρει επιβάτες ή σκάφους με ραντάρ, απαιτούνται συμπληρωματικές επαγγελματικές γνώσεις 7

ότι θα πρέπει να προβλεφθούν ενδεδειγμένες διαδικασίες για την προσαρμογή των παραρτημάτων της παρούσας οδηγίας 7 ότι, επομένως, κρίνεται σκόπιμο η επιτροπή που αναφέρεται στο άρθρο 7 της οδηγίας 91/672/EOK να παράσχει τη συνδρομή της στην Επιτροπή κατά την προσαρμογή των παραρτημάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Τα κράτη μέλη εκδίδουν πιστοποιητικό κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων, ονομαζόμενο στο εξής «πιστοποιητικό», με βάση το κοινοτικό υπόδειγμα, όπως αυτό περιγράφεται στο παράρτημα I, σύμφωνα με την παρούσα οδηγία.

2. Τα κράτη μέλη λαμβάνουν κάθε ενδεδειγμένο μέτρο για να αποφευχθούν οι κίνδυνοι παραποίησης των πιστοποιητικών.

3. Το πιστοποιητικό εκδίδεται από την αρμόδια αρχή των κρατών μελών σύμφωνα με την παρούσα οδηγία. Στο πιστοποιητικό λαμβάνονται υπόψη οι ιδιαιτερότητες των πλωτών οδών και των πιστοποιητικών που αναφέρονται στο άρθρο 1 της οδηγίας 91/672/EOK, ήτοι:

- το πιστοποιητικό κυβερνήτη που ισχύει για όλες τις πλωτές οδούς των κρατών μελών, πλην των πλωτών οδών επί των οποίων εφαρμόζεται ο κανονισμός σχετικά με την έκδοση των διπλωμάτων κυβερνήτη του Ρήνου (ομάδα A),

- το πιστοποιητικό κυβερνήτη που ισχύει για όλες τις πλωτές οδούς των κρατών μελών, πλην των θαλάσσιων πλωτών οδών που αναφέρονται στο παράρτημα II της οδηγίας 91/672/EOK και πλην των πλωτών οδών επί των οποίων εφαρμόζεται ο κανονισμός σχετικά με την έκδοση των διπλωμάτων κυβερνήτη του Ρήνου (ομάδα B).

4. Το πιστοποιητικό της ομάδας A ή B, που εκδίδεται από τα κράτη μέλη σύμφωνα με την παρούσα οδηγία, ισχύει για όλες τις πλωτές οδούς της Κοινότητας της ομάδας A ή B.

5. Με την επιφύλαξη των διατάξεων που προβλέπονται στο άρθρο 8 παράγραφος 2, το δίπλωμα κυβερνήτη του Ρήνου, που εκδίδεται σύμφωνα με την αναθεωρημένη σύμβαση για την εσωτερική ναυσιπλοΐα του Ρήνου, ισχύει για όλες τις πλωτές οδούς της Κοινότητας.

6. Τα εθνικά πιστοποιητικά κυβερνήτη, τα οποία αναγνωρίζονται αμοιβαία με την οδηγία 91/672/EOK, περιλαμβάνονται στο παράρτημα I της παρούσας οδηγίας και εκδίδονται το αργότερο 18 μήνες μετά την ημερομηνία έναρξης ισχύος της παρούσας οδηγίας, εξακολουθούν να ισχύουν χωρίς υποχρέωση ανταλλαγής.

Άρθρο 2

Για τους σκοπούς της παρούσας οδηγίας, νοείται ως:

α) «αρμόδια αρχή»: η αρχή που έχει επιφορτισθεί από το κράτος μέλος να εκδίδει το πιστοποιητικό αφού διαπιστώσει ότι ο υποψήφιος δικαιούχος πληροί τις αναγκαίες απαιτήσεις 7

β) «κυβερνήτης σκάφους»: το πρόσωπο το οποίο διαθέτει την ικανότητα και τα προσόντα που χρειάζονται για να εξασφαλίσει τη διακυβέρνηση του σκάφους στις πλωτές οδούς των κρατών μελών και ο οποίος έχει τη ναυτική ευθύνη του σκάφους 7

γ) «μέλος του πληρώματος καταστρώματος»: το πρόσωπο που συμμετέχει τακτικά στη διακυβέρνηση και πηδαλιουχεί σκάφος εσωτερικής ναυσιπλοΐας.

Άρθρο 3

1. Η παρούσα οδηγία ισχύει για κάθε κυβερνήτη σκάφους εσωτερικής ναυσιπλοΐας: μηχανοκίνητου, ρυμουλκού, προωθητικού, φορτηγίδας, προωθούμενης νηοπομπής ή παράπλευρου σχηματισμού, που προορίζεται για τη μεταφορά εμπορευμάτων ή προσώπων. Εξαιρούνται:

- οι κυβερνήτες σκαφών μήκους κάτω των 20 μέτρων, τα οποία χρησιμοποιούνται για τη μεταφορά εμπορευμάτων,

- οι κυβερνήτες σκαφών που χρησιμοποιούνται για τη μεταφορά επιβατών και δεν μεταφέρουν περισσότερους από 12 επιβάτες, του πληρώματος μη συμπεριλαμβανομένου.

2. Ένα κράτος μέλος μπορεί, κατόπιν διαβουλεύσεων με την Επιτροπή, να απαλλάσσει από την εφαρμογή της παρούσας οδηγίας τους κυβερνήτες σκαφών τα οποία κυκλοφορούν αποκλειστικά στις εθνικές πλωτές οδούς και δεν συνδέονται με το πλωτό δίκτυο άλλου κράτους μέλους, και να τους χορηγεί εθνικά πιστοποιητικά διακυβέρνησης σκάφους, οι προϋποθέσεις απόκτησης των οποίων είναι δυνατό να διαφέρουν από εκείνες που θεσπίζει η παρούσα οδηγία. Στην περίπτωση αυτή, η ισχύς αυτών των εθνικών πιστοποιητικών περιορίζεται στις συγκεκριμένες πλωτές οδούς.

Άρθρο 4

1. Για να αποκτήσει πιστοποιητικό, ο υποψήφιος πρέπει να πληροί τις ελάχιστες απαιτήσεις που αναφέρονται στα άρθρα 5 έως 8. Το πιστοποιητικό μνημονεύει την ομάδα A ή B, στην οποία επιτρέπεται να κυβερνά ο κυβερνήτης σκάφους.

2. Τα πιστοποιητικά που εκδίδονται από τα κράτη μέλη και πληρούν τις ελάχιστες απαιτήσεις που αναφέρονται στην παράγραφο 1, αναγνωρίζονται αμοιβαία.

Άρθρο 5

Για να αποκτήσει πιστοποιητικό, ο υποψήφιος πρέπει να είναι τουλάχιστον 21 ετών. Ωστόσο, τα κράτη μέλη διατηρούν τη δυνατότητα έκδοσης πιστοποιητικού κυβερνήτη σκάφους από ηλικίας 18 ετών. Η αναγνώριση από κράτος μέλος ενός πιστοποιητικού της ομάδας A ή B που εκδίδεται από άλλο κράτος μέλος μπορεί να υπόκειται στους ίδιους όρους ελάχιστης ηλικίας με εκείνους που απαιτούνται σ' αυτό το κράτος μέλος για την έκδοση πιστοποιητικού της ίδιας ομάδας.

Άρθρο 6

1. Ο υποψήφιος πρέπει να αποδείξει τη σωματική και διανοητική ικανότητά του περνώντας επιτυχώς ιατρική εξέταση σε γιατρό αναγνωρισμένο από την αρμόδια αρχή. Η εν λόγω εξέταση αφορά ιδίως την οξύτητα οράσεως και ακοής, την ικανότητα διάκρισης των χρωμάτων, την κινητικότητα των άνω και κάτω άκρων, καθώς και την νευροψυχιατρική και αγγειακή κατάσταση του υποψηφίου.

2. Ο κάτοχος ενός πιστοποιητικού, ο οποίος έχει συμπληρώσει το 65ο έτος της ηλικίας του, πρέπει εντός των επόμενων τριών μηνών, και στη συνέχεια κάθε έτος, να υποβάλλεται στην εξέταση που αναφέρεται στην παράγραφο 1 7 η αρμόδια αρχή βεβαιώνει με την ανάλογη μνεία στο πιστοποιητικό ότι ο κυβερνήτης εξεπλήρωσε την υποχρέωση αυτή.

Άρθρο 7

1. Ο υποψήφιος πρέπει να αποδείξει ότι διαθέτει τουλάχιστον τερτραετή επαγγελματική πείρα ως μέλος πληρώματος καταστρώματος ενός σκάφους εσωτερικής ναυσιπλοΐας.

2. Για να ληφθεί υπόψη η επαγγελματική πείρα, πρέπει να έχει επιβεβαιωθεί από την αρμόδια αρχή του κράτους μέλους και να έχει εγγραφεί σε προσωπικό υπηρεσιακό βιβλιάριο. Η επαγγελματική πείρα είναι δυνατό να έχει αποκτηθεί σε οιαδήποτε πλωτή οδό των κρατών μελών. Όσον αφορά τις πλωτές οδούς που βρίσκονται εκατέρωθεν του κοινοτικού εδάφους, όπως ο Δούναβης, ο Έλβας και ο Όντερ, λαμβάνεται υπόψη η επαγγελματική πείρα που έχει αποκτηθεί σε οιοδήποτε τμήμα αυτών των πλωτών οδών.

3. Η ελάχιστη διάρκεια της επαγγελματικής πείρας που αναφέρεται στην παράγραφο 1, μπορεί να μειωθεί κατά τρία έτη κατ' ανώτατο όριο:

α) εφόσον ο υποψήφιος είναι κάτοχος διπλώματος αναγνωρισμένου από την αρμόδια αρχή, με το οποίο βεβαιώνεται ειδικευμένη κατάρτιση στην εσωτερική ναυσιπλοΐα, η οποία περιλαμβάνει πρακτικές ασκήσεις διακυβέρνησης σκάφους 7 η μείωση δεν μπορεί να υπερβαίνει τη διάρκεια της ειδικευμένης κατάρτισης 7 ή

β) εφόσον ο υποψήφιος μπορεί να αποδείξει επαγγελματική πείρα που έχει αποκτήσει στη θάλασσα ως μέλος του πληρώματος καταστρώματος σκάφους 7 για να επιτύχει τη μέγιστη μείωση της επαγγελματικής πείρας κατά τρία έτη, ο υποψήφιος πρέπει να αποδείξει πείρα τουλάχιστον τεσσάρων ετών στον τομέα της θαλάσσιας ναυσιπλοΐας.

4. Η ελάχιστη διάρκεια της επαγγελματικής πείρας που αναφέρεται στην παράγραφο 1 μπορεί να μειωθεί κατά τρία το πολύ έτη εφ' όσον ο υποψήφιος έχει περάσει επιτυχώς πρακτική εξέταση διακυβέρνησης σκάφους 7 στην περίπτωση αυτή, το εν λόγω πιστοποιητικό περιορίζεται σε σκάφη με ναυτικά χαρακτηριστικά παρεμφερή με τα αντίστοιχα χαρακτηριστικά του σκάφους που χρησιμοποιήθηκε για την πρακτική εξέταση.

Άρθρο 8

1. Ο υποψήφιος πρέπει να περάσει επιτυχώς την εξέταση που αφορά τις επαγγελματικές του γνώσεις 7 η εξέταση αυτή περιλαμβάνει τουλάχιστον τα γενικά θέματα που αναφέρονται στο κεφάλαιο A του παραρτήματος II.

2. Με την επιφύλαξη διαβούλευσης με την Επιτροπή, ένα κράτος μέλος μπορεί να απαιτήσει, για τη ναυσιπλοΐα σε ορισμένες πλωτές οδούς, πλην των θαλάσσιων πλωτών οδών που αναφέρονται στο παράρτημα II της οδηγίας 91/672/EOK, ο κυβερνήτης του σκάφους να πληροί συμπληρωματικές απαιτήσεις όσον αφορά τη γνώση των τοπικών συνθηκών.

Με την ίδια επιφύλαξη, ένα κράτος μέλος μπορεί να απαιτήσει, ο κυβερνήτης ενός επιβατικού σκάφους, σε περιορισμένα τμήματα διαδρομών, να έχει μεγαλύτερες επαγγελματικές γνώσεις όσον αφορά τις ειδικές διατάξεις ασφαλείας των επιβατών, και ειδικότερα σε περίπτωση ατυχήματος, πυρκαϊάς και ναυαγίου.

Άρθρο 9

1. Για να του επιτραπεί η δακυβέρνηση σκάφους με ραντάρ, ο κυβερνήτης σκάφους οφείλει να διαθέτει ειδική βεβαίωση εκδοθείσα από την αρμόδια αρχή που αποδεικνύει ότι έχει περάσει επιτυχώς την εξέταση που αφορά τις επαγγελματικές γνώσεις των θεμάτων που αναφέρονται στο κεφάλαιο B του παραρτήματος II.

Τα κράτη μέλη αναγνωρίζουν το δίπλωμα που έχει χορηγηθεί σύμφωνα με τον κανονισμό περί χορηγήσεως διπλωμάτων για τη διακυβέρνηση σκάφους με ραντάρ στον Ρήνο.

2. Εφόσον ο υποψήφιος πληροί τις προϋποθέσεις της παραγράφου 1, η αρμόδια αρχή βεβαιώνει με ανάλογη μνεία στον πιστοποιητικό την ικανότητα διακυβέρνησης σκάφους με ραντάρ.

Άρθρο 10

Για να του επιτραπεί η διακυβέρνηση σκάφους που μεταφέρει επιβάτες στις πλωτές οδούς των κρατών μελών, ο κυβερνήτης του σκάφους, ή άλλο μέλος του πληρώματος, πρέπει να διαθέτει ειδική βεβαίωση εκδοθείσα από την αρμόδια αρχή που αποδεικνύει ότι έχει περάσει επιτυχώς την εξέταση για τις επαγγελματικές γνώσεις των θεμάτων που αναφέρονται στο κεφάλαιο Γ του παραρτήματος II.

Άρθρο 11

Η Επιτροπή, σύμφωνα με τη διαδικασία του άρθρου 12, μπορεί να αναλάβει τις αναγκαίες πρωτοβουλίες ενόψει της αναπροσαρμογής του υποδείγματος του πιστοποιητικού κυβερνήτη σκάφους που εκτίθεται στο παράρτημα I και της εξέλιξης των αναγκαίων επαγγελματικών γνώσεων για την απόκτηση του πιστοποιητικού οι οποίες απαριθμούνται στο παράρτημα II.

Άρθρο 12

1. Για την εφαρμογή του άρθρου 11, η Επιτροπή επικουρείται από την επιτροπή που έχει συγκροτηθεί δυνάμει του άρθρου 7 της οδηγίας 91/672/EOK.

2. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που αναφέρεται στο άρθρο 148 παράγραφος 2 της συνθήκης για τη λήψη των αποφάσεων που το Συμβούλιο καλείται να λάβει κατόπιν προτάσεως της Επιτροπής. Στις ψηφοφορίες της επιτροπής, οι ψήφοι των αντιπροσώπων των κρατών μελών σταθμίζονται σύμφωνα με τον τρόπο που ορίζεται στο προαναφερθέν άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή αποφασίζει μέτρα τα οποία εφαρμόζονται αμέσως.

β) Ωστόσο, εάν τα μέτρα δεν είναι σύμφωνα με τη γνώμη που διατύπωσε η Επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει την εφαρμογή των μέτρων που έχει αποφασίσει κατά ένα μήνα το πολύ από την ημερομηνία της εν λόγω ανακοίνωσης. Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της αυτής προθεσμίας.

Άρθρο 13

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία, το αργότερο 18 μήνες μετά την ημερομηνία έναρξης ισχύος της. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.

2. Τα κράτη μέλη ανακοινώνουν αμέσως στην Επιτροπή το κείμενο των διατάξεων που θεσπίζουν στον τομέα που διέπεται από την παρούσα οδηγία.

3. Τα κράτη μέλη παρέχουν, εν ανάγκη, αμοιβαία συνδρομή για την εφαρμογή της παρούσας οδηγίας.

Άρθρο 14

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 15

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Συμβούλιο

Ο Πρόεδρος

(1) EE αριθ. C 280 της 6. 10. 1994, σ. 5.

(2) Γνώμη που διατυπώθηκε στις 25 Ιανουαρίου 1995 (EE αριθ. C 102 της 24. 4. 1995, σ. 5).

(3) Γνώμη του Ευρωπαϊκού Κοινοβουλίου της 2ας Μαρτίου 1995 (δεν έχει ακόμη δημοσιευθεί στην Επίσημη Εφημερίδα), κοινή θέση του Συμβουλίου της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) EE αριθ. L 373 της 31. 12. 1991, σ. 29.

ΠΑΡΑΡΤΗΜΑ Ι

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΚΥΒΕΡΝΗΤΗ ΣΚΑΦΟΥΣ ΕΣΩΤΕΡΙΚΗΣ ΝΑΥΣΙΠΛΟΪΑΣ (85 mm Χ 54 mm - γαλάζιου χρώματος)

Τα φυσικά χαρακτηριστικά του δελτίου πρέπει να συμφωνούν προς τα πρότυπα ISO 78.10

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ II

ΕΠΑΓΓΕΛΜΑΤΙΚΕΣ ΓΝΩΣΕΙΣ ΠΟΥ ΑΠΑΙΤΟΥΝΤΑΙ ΓΙΑ ΤΗΝ ΑΠΟΚΤΗΣΗ ΤΟΥ ΠΙΣΤΟΠΟΙΗΤΙΚΟΥ ΚΥΒΕΡΝΗΤΗ ΣΚΑΦΟΥΣ ΕΣΩΤΕΡΙΚΗΣ ΝΑΥΣΙΠΛΟΪΑΣ

ΚΕΦΑΛΑΙΟ A

Γενικά θέματα για τη μεταφορά εμπορευμάτων και προσώπων

ΜΕΡΟΣ 1: ΠΙΣΤΟΠΟΙΗΤΙΚΟ ΟΜΑΔΑΣ A

1. Ναυσιπλοΐα

α) Ακριβής γνώση των κανόνων πλεύσης στις εσωτερικές πλωτές οδούς και στις θαλάσσιες πλωτές οδούς, ιδίως του CEVNI (ευρωπαϊκός κώδικας των πλωτών οδών εσωτερικής ναυσιπλοΐας) και του διεθνούς κανονισμού για την αποφυγή συγκρούσεων στη θάλασσα, συμπεριλαμβανομένης της σηματοδότησης και του συστήματος τοποθέτησης σημαντήρων στις πλωτές οδούς.

β) Γνώση των γενικών χαρακτηριστικών των κυριότερων εσωτερικών πλωτών οδών και των θαλάσσιων πλωτών οδών από γεωγραφική, υδρογραφική, μετεωρολογική και μορφολογική άποψη.

γ) Ναυσιπλοΐα βάσει αναγνωριστικών σημείων της ξηράς, η οποία περιλαμβάνει:

καθορισμό της πορείας, γραμμές θέσεως και στίγμα του σκάφους, ναυτικά έντυπα και δημοσιεύσεις, χρησιμοποίηση ναυτικών χαρτών, βοηθημάτων ναυσιπλοΐας και συστημάτων σημαντήρων, μεθόδους ελέγχου της πυξίδας, βάσεις των παλιρροιακών συνθηκών.

2. Χειρισμός και διακυβέρνηση του σκάφους

α) Διακυβέρνηση του σκάφους, λαμβανομένης υπόψη της επίδρασης του ανέμου, του ρεύματος, της δίνης και του βυθίσματος με σκοπό τη διασφάλιση επαρκούς πλευστότητας και ευστάθειας.

β) Ρόλος και λειτουργία του πηδαλίου και της έλικας.

γ) Χειρισμοί αγκυροβολίας και όρμησης υπό όλες τις συνθήκες.

δ) Χειρισμοί εντός των κλεισιάδων και των λιμένων, χειρισμοί σε περίπτωση διασταύρωσης και προσπέρασης.

3. Κατασκευή και ευστάθεια του σκάφους

α) Γνώση των θεμελιωδών αρχών της κατασκευής των σκαφών κυρίως σε σχέση με την ασφάλεια των επιβαινόντων, του πληρώματος και του σκάφους.

β) Στοιχειώδης γνώση της οδηγίας 82/714/EOK του Συμβουλίου της 4ης Οκτωβρίου 1982 περί θεσπίσεως τεχνικών προδιαγραφών για τα πλοία εσωτερικής ναυσιπλοΐας (1).

γ) Στοιχειώδης γνώση των κυριότερων στοιχείων της δομής των σκαφών.

δ) Θεωρητική γνώση των κανόνων ευστάθειας και πλευστότητας καθώς και η πρακτική εφαρμογή τους, ιδίως η πλοϊμότητα.

ε) Πρόσθετες διατάξεις, ιδίως πρόσθετος εξοπλισμός, για τις θαλάσσιες πλωτές οδούς.

4. Μηχανές του σκάφους

α) Στοιχειώδης γνώση της κατασκευής και της λειτουργίας των μηχανών ώστε να εξασφαλίζεται η σωστή λειτουργία τους.

β) Χειρισμός και έλεγχος της λειτουργίας των κύριων και των βοηθητικών μηχανών, στάση που πρέπει να τηρείται σε περίπτωση βλάβης.

5. Φόρτωση και εκφόρτωση

α) Χρήση των κλιμάκων βυθίσματος.

β) Προσδιορισμός της ικανότητας φόρτωσης με τη βοήθεια του πιστοποιητικού καταμέτρησης.

γ) Εργασίες φόρτωσης και εκφόρτωσης, στοιβασία του φορτίου (σχεδιάγραμμα στοιβασίας).6. Αντιμετώπιση ειδικών περιστάσεων

α) Βασικές αρχές της πρόληψης ατυχημάτων.

β) Μέτρα που πρέπει να λαμβάνονται σε περίπτωση αβαρίας, σύγκρουσης ή προσάραξης, συμπεριλαμβανομένης της επιδιόρθωσης των ρηγμάτων.

γ) Χρήση σωστικών εργαλείων και εξοπλισμού.

δ) Πρώτες βοήθειες σε περίπτωση ατυχήματος.

ε) Πρόληψη πυρκαϊών και χρήση των εγκαταστάσεων και των συστημάτων πυρόσβευσης.

στ) Πρόληψη της ρύπανσης των πλωτών υδάτων.

ζ) Ειδικές συνθήκες διάσωσης προσώπων, του σκάφους και του φορτίου στις θαλάσσιες πλωτές οδούς, επιβίωση στη θάλασσα.

ΜΕΡΟΣ 2: ΠΙΣΤΟΠΟΙΗΤΙΚΟ ΟΜΑΔΑΣ B

1. Ναυσιπλοΐα

α) Ακριβής γνώση των κανόνων πλεύσης στις εσωτερικές πλωτές οδούς, ιδίως του CEVNI (ευρωπαϊκός κώδικας των πλωτών οδών εσωτερικής ναυσιπλοΐας), συμπεριλαμβανομένης της σηματοδότησης και του συστήματος τοποθέτησης σημαντήρων στις πλωτές οδούς.

β) Γνώση των γενικών χαρακτηριστικών των κυριότερων εσωτερικών πλωτών οδών από γεωγραφική, υδρογραφική, μετεωρολογική και μορφολογική άποψη.

γ) Καθορισμός της πορείας, ναυτικά έντυπα και δημοσιεύσεις, συστήματα σημαντήρων.

2. Χειρισμός και διακυβέρνηση του σκάφους

α) Διακυβέρνηση του σκάφους, λαμβανομένης υπόψη της επίδρασης του ανέμου, του ρεύματος, της δίνης και του βυθίσματος με σκοπό τη διασφάλιση επαρκούς πλευστότητας και ευστάθειας.

β) Ρόλος και λειτουργία του πηδαλίου και της έλικας.

γ) Χειρισμοί αγκυροβολίας και όρμησης υπό όλες τις συνθήκες.

δ) Χειρισμοί εντός των κλεισιάδων και των λιμένων, χειρισμοί σε περίπτωση διασταύρωσης και προσπέρασης.

3. Κατασκευή και ευστάθεια του σκάφους

α) Γνώση των θεμελιωδών αρχών της κατασκευής των σκαφών κυρίως σε σχέση με την ασφάλεια των επιβαινόντων, του πληρώματος και του σκάφους.

β) Στοιχειώδης γνώση της οδηγίας 82/714/EOK του Συμβουλίου της 4ης Οκτωβρίου 1982 περί θεσπίσεως τεχνικών προδιαγραφών για τα πλοία εσωτερικής ναυσιπλοΐας.

γ) Στοιχειώδης γνώση των κυριότερων στοιχείων της δομής των σκαφών.

δ) Θεωρητική γνώση των κανόνων ευστάθειας και πλευστότητας καθώς και η πρακτική εφαρμογή τους.

4. Μηχανές του σκάφους

α) Στοιχειώδης γνώση της κατασκευής και της λειτουργίας των μηχανών ώστε να εξασφαλίζεται η σωστή λειτουργία τους.

β) Χειρισμός και έλεγχος της λειτουργίας των κύριων και των βοηθητικών μηχανών, στάση που πρέπει να τηρείται σε περίπτωση βλάβης.

5. Φόρτωση και εκφόρτωση

α) Χρήση των κλιμάκων βυθίσματος.

β) Προσδιορισμός της ικανότητας φόρτωσης με τη βοήθεια του πιστοποιητικού καταμέτρησης.

γ) Εργασίες φόρτωσης και εκφόρτωσης, στοιβασία του φορτίου (σχεδιάγραμμα στοιβασίας).

6. Αντιμετώπιση ειδικών περιστάσεων

α) Βασικές αρχές της πρόληψης ατυχημάτων.

β) Μέτρα που πρέπει να λαμβάνονται σε περίπτωση αβαρίας, σύγκρουσης ή προσάραξης, συμπεριλαμβανομένης της επιδιόρθωσης των ρηγμάτων.

γ) Χρήση σωστικών εργαλείων και εξοπλισμού.

δ) Πρώτες βοήθειες σε περίπτωση ατυχήματος.

ε) Πρόληψη πυρκαϊών και χρήση των εγκαταστάσεων και των συστημάτων πυρόσβεσης.

στ) Πρόληψη της ρύπανσης των πλωτών υδάτων.

ΚΕΦΑΛΑΙΟ B

Υποχρεωτικά συμπληρωματικά θέματα για τη διακυβέρνηση του σκάφους με ραντάρ

α) Γνώση της θεωρίας του ραντάρ: γενικότητες περί ραδιοηλεκτρικών κυμάτων και βασικές αρχές λειτουργίας του ραντάρ.

β) Ικανότητα χρησιμοποίησης του ραντάρ, ερμηνεία της εικόνας ραντάρ, ανάλυση των πληροφοριών που παρέχονται από τη συσκευή και γνώση των ορίων των πληροφοριών που παρέχει το ραντάρ.

γ) Χρήση του δείκτη ταχύτητας περιστροφής.

δ) Γνώση των κανόνων του CEVNI σχετικά με την πλεύση με ραντάρ.

ΚΕΦΑΛΑΙΟ Γ

Υποχρεωτικά συμπληρωματικά θέματα για τη μεταφορά επιβατών

1. Συνοπτικές γνώσεις των τεχνικών προδιαγραφών σχετικά με: την ευστάθεια των επιβατικών σκαφών σε περίπτωση αβαρίας, το διαχωρισμό σε στεγανά διαμερίσματα, το επίπεδο του μέγιστου βυθίσματος.

2. Πρώτες βοήθειες σε περίπτωση ατυχήματος.

3. Πρόληψη των πυρκαϊών και συστήματα πυρόσβεσης.

4. Χρήση των σωστικών μέσων και του σωστικού εξοπλισμού.

5. Μέτρα προστασίας των επιβατών εν γένει, και ιδίως σε περίπτωση εκκένωσης, αβαρίας, σύγκρουσης, προσάραξης, πυρκαϊάς, έκρηξης και άλλων καταστάσεων πανικού.

6. Γνώση των οδηγιών ασφάλειας (έξοδοι κινδύνου, γέφυρα αποβιβάσεως, χρησιμοποίηση του εφεδρικού πηδαλίου).

(1) EE αριθ. L 301 της 28. 10. 1982, σ. 1.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 8 Σεπτεμβρίου 1994, η Επιτροπή διαβίβασε στο Συμβούλιο πρόταση οδηγίας, βασιζόμενη στο άρθρο 75 της συνθήκης EK, σχετικά με την εναρμόνιση των προϋποθέσεων απόκτησης εθνικού πιστοποιητικού κυβερνήτη σκάφους εσωτερικής ναυσιπλοΐας για τη μεταφορά εμπορευμάτων και προσώπων στην Κοινότητα (1).

Το Ευρωπαϊκό Κοινοβούλιο και η Οικονομική και Κοινωνική Επιτροπή γνωμοδότησαν στις 2 Μαρτίου 1995 (2) και στις 25 Ιανουαρίου 1995 (3), αντιστοίχως.

Υπό το φως των γνωμοδοτήσεων αυτών, η Επιτροπή διαβίβασε στο Συμβούλιο, στις 18 Οκτωβρίου 1995, τροποποιημένη πρόταση (4).

Το Συμβούλιο καθόρισε την κοινή θέση του σύμφωνα με το άρθρο 189 Γ της συνθήκης EK, στις 8 Δεκεμβρίου 1995.

II. ΣΤΟΧΟΣ ΤΗΣ ΠΡΟΤΑΣΗΣ

Η πρόταση της Επιτροπής αιτιολογείται από τις διαφορές που υπάρχουν μεταξύ των κρατών μελών όσον αφορά ορισμένες προϋποθέσεις χορήγησης πιστοποιητικών κυβερνήτη σκάφους. Πράγματι, ενώ η εσωτερική ναυσιπλοΐα είναι εκ φύσεως διεθνής δραστηριότητα, οι προϋποθέσεις χορήγησης πιστοποιητικών κυβερνήτη σκάφους διαφέρουν από χώρα σε χώρα, πράγμα που μπορεί να προκαλέσει στρεβλώσεις του ανταγωνισμού μεταξύ των μεταφορέων ορισμένων κρατών μελών. Εξάλλου, λόγω της αύξησης του μεγέθους των μονάδων μεταφοράς στο διεθνές δίκτυο, πρέπει να αναβαθμιστούν σταδιακά οι συνθήκες ασφαλείας της εσωτερικής ναυσιπλοΐας. Η ασφάλεια αυτή, η οποία αποσκοπεί στην καλύτερη προστασία της ανθρώπινης ζωής και του υλικού της ποτάμιας ναυσιπλοΐας, απαιτεί ιδίως την εκ των άνω εναρμόνιση των προϋποθέσεων χορήγησης του πιστοποιητικού.

Η πρόταση προβλέπει ενιαίο εθνικό πιστοποιητικό κυβερνήτη σκάφους, χορηγούμενο βάσει εναρμονισμένων προϋποθέσεων, το υπόδειγμα του οποίου καθορίζεται σε κοινοτικό επίπεδο και το οποίο αναγνωρίζεται αμοιβαία από τα κράτη μέλη.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση που καθορίστηκε από το Συμβούλιο ανταποκρίνεται σε μεγάλο βαθμό στην αρχική πρόταση της Επιτροπής. Περιλαμβάνει ωστόσο ορισμένες τροποποιήσεις μείζονος σημασίας σχετικά με το πεδίο εφαρμογής (άρθρο 1), την ελάχιστη ηλικία (άρθρο 5) και την ελάχιστη απαιτούμενη επαγγελματική πείρα (άρθρο 7). Επιπλέον, το άρθρο 9 της αρχικής πρότασης για τη μεταφορά επικινδύνων εμπορευμάτων διαγράφηκε, εφόσον η Επιτροπή καταρτίζει αυτή τη στιγμή οδηγία σχετικά με το πρόβλημα αυτό. Το πρώην άρθρο 11 σχετικά με την απόρριψη ή την ανάκληση του πιστοποιητικού διαγράφηκε επίσης διότι το Συμβούλιο έκρινε ότι δεν προσθέτει κανένα νέο στοιχείο στα ήδη υπάρχοντα. Αντίθετα, προστέθηκε άρθρο που καλύπτει τη μεταφορά επιβατών (βλέπε παρακάτω, άρθρο 10).

Ακολουθούν οι κυριότερες τροποποιήσεις του Συμβουλίου στην αρχική πρόταση.Άρθρο 1

Η πρώτη παράγραφος αναδιατυπώθηκε για να μην είναι υποχρεωτική η κατάρτιση πιστοποιητικού κυβερνήτη σκάφους ακόμη και για κράτος μέλος υπήκοοι του οποίου είναι για παράδειγμα κάτοχοι διπλώματος του Ρήνου, αλλά το οποίο δεν χορηγεί πιστοποιητικά.

Όσον αφορά το γεωγραφικό πεδίο εφαρμογής (τρίτη παράγραφος), πρέπει να αναφερθεί ότι όλες οι πλωτοί οδοί (συμπεριλαμβανομένων του Lek και του Waal) όπου εφαρμόζεται ο κανονισμός του Ρήνου εξαιρούνται (εφόσον τα διπλώματα κυβερνήτη του Ρήνου αναγνωρίζονται από την οδηγία), ενώ αρχικά προβλεπόταν να υπαχθεί στην οδηγία τμήμα του Ρήνου στα ανάντη του Spyckse Veer (δηλαδή του Lek και του Waal). Το Συμβούλιο χρησιμοποίησε στην παράγραφο αυτή τη διατύπωση του κανονισμού του Ρήνου που πρόσφατα αναθεωρήθηκε από την κεντρική επιτροπή για τη ναυσιπλοΐα στο Ρήνο (CCR).

Η ημερομηνία χορήγησης των πιστοποιητικών μεταφέρθηκε (18 μήνες μετά την ημερομηνία έναρξης ισχύος της οδηγίας) προκειμένου να δοθεί επαρκής χρόνος στα κράτη μέλη για την εφαρμογή του νέου καθεστώτος.

Άρθρο 3

Το Συμβούλιο πρόσθεσε στην παράγραφο 1 του άρθρου αυτού τα όρια όσον αφορά το μέγεθος των σκαφών και τον αριθμό των μεταφερόμενων προσώπων για να εξαιρεθούν από την οδηγία τα σκάφη που έχουν κυρίως ιδιωτική χρήση. Η προσθήκη δεύτερης παραγράφου αποσκοπεί στο να επιτρέψει στα ενδιαφερόμενα κράτη μέλη να αποκλείσουν από το πεδίο εφαρμογής της οδηγίας τις πλωτές οδούς όπως ορίζονται σ' αυτήν.

Άρθρο 5

Οι διατάξεις περί της ελάχιστης ηλικίας αναδιατυπώθηκαν ώστε να επιτραπεί στα κράτη μέλη που χορηγούν πιστοποιητικό κυβερνήτη σκάφους σε άτομα ηλικίας 18 ετών και άνω, να μην αποδέχονται την άσκηση στο έδαφός τους του επαγγέλματος του κυβερνήτη σκάφους από νέους κυβερνήτες μεταξύ 18 και 21 ετών που είναι υπήκοοι άλλου κράτους μέλους.

Άρθρο 6

Το Συμβούλιο έκρινε σκόπιμο, για λόγους ασφαλείας, να επιβάλει ετήσια εξέταση των κατόχων πιστοποιητικού κυβερνήτη ηλικίας 65 ετών και άνω.

Άρθρο 7

Το Συμβούλιο αποφάσισε, για λόγους ορολογίας, να αντικαταστήσει τον όρο «ναυτικό φυλλάδιο» με τον όρο «υπηρεσιακό βιβλιάριο».

Εξάλλου, το Συμβούλιο έκρινε σκόπιμο να γίνουν οι ακόλουθες διευκρινίσεις σχετικά με τις δυνατότητες μείωσης της διάρκειας της απαιτούμενης πείρας του αιτούντος (η οποία, σύμφωνα με την παράγραφο 1, πρέπει γενικά να είναι τετραετής). Στο στοιχείο α) της παραγράφου 3, το Συμβούλιο όρισε σε τρία έτη τη μέγιστη μείωση της απαιτούμενης επαγγελματικής πείρας για να ληφθούν υπόψη οι πρακτικές ασκήσεις που προβλέπονται σε ορισμένες χώρες.

Εξάλλου, το Συμβούλιο όρισε σε τρία έτη τη μέγιστη μείωση λόγω πείρας στον τομέα της θαλάσσιας ναυσιπλοΐας. Τέλος, σε νέα παράγραφο 4, προσέθεσε την ίδια μέγιστη μείωση μετά από πρακτική εξέταση όπως προβλέπεται για παράδειγμα στη Γαλλία.

Άρθρο 8

Το Συμβούλιο αντικατέστησε με διαβούλευση την αρχικά προβλεπόμενη στην παράγραφο 2 του ιδίου άρθρου συμφωνία της Επιτροπής.

Άρθρο 10 (νέο)

Το Συμβούλιο προσέθεσε το άρθρο αυτό κρίνοντας ότι η μεταφορά επιβατών απαιτεί ορισμένες συγκεκριμένες γνώσεις τις οποίες πρέπει να αποδεικνύει ότι διαθέτει ο κάτοχος (βλέπε επίσης νέο κεφάλαιο Γ του παραρτήματος II).

Άρθρο 13 (πρώην άρθρο 14)

Η προθεσμία για τη θέση σε ισχύ των νομοθετικών, κανονιστικών και διοικητικών διατάξεων αντιστοιχεί με την προβλεπόμενη στο άρθρο 1.

Παράρτημα I

Το Συμβούλιο έκρινε σκόπιμο να αναφέρεται στο δελτίο η ομάδα πιστοποιητικού (A/B).

Παράρτημα II

Το Συμβούλιο αποφάσισε να αντικαταστήσει το παράρτημα II, κεφάλαια A και B, με λεπτομερέστερες διατάξεις εμπνεόμενες σε μεγάλο βαθμό από το καθεστώς του Ρήνου. Αντίθετα, εγκατέλειψε την ιδέα να συμπεριλάβει το σημείο 7 του κεφαλαίου A της αρχικής πρότασης όσον αφορά τις γνώσεις ραδιοτηλεφωνίας, δεδομένου ότι οι γνώσεις αυτές είναι θεμελιώδεις για όλα τα σκάφη. Επιπλέον, το (πρώην) κεφάλαιο B περί μεταφοράς επικίνδυνων ουσιών διαγράφηκε όπως και το αντίστοιχο άρθρο. Προστέθηκε ωστόσο νέο κεφάλαιο Γ περί μεταφοράς επιβατών μετά την προσθήκη του νέου άρθρου 10.

IV. ΤΡΟΠΟΠΟΙΗΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Δεδομένου ότι η Επιτροπή συμπεριέλαβε στην τροποποιημένη πρότασή της όλες τις τροποποιήσεις του Ευρωπαϊκού Κοινοβουλίου, το τμήμα αυτό περιορίζεται στην ανάλυση της θέσης του Συμβουλίου έναντι των εν λόγω τροποποιήσεων.

Η τροποποίηση 1 σχετικά με την παράγραφο 2 του αιτιολογικού ελήφθη υπόψη από το Συμβούλιο. Το ίδιο ισχύει και για την τροποποίηση 2 η οποία αναφέρεται στην παράγραφο 3 του αιτιολογικού. Αντίθετα, η τροποποίηση 3 σχετικά με την παράγραφο 5 του αιτιολογικού δεν ελήφθη υπόψη από το Συμβούλιο διότι το τελευταίο έκρινε ότι η τροποποίηση αυτή αντικατοπτρίζεται στο άρθρο 8 και στο παράρτημα II.

Η τροποποίηση 4 σχετικά με το άρθρο 3, παράγραφος 1, δεν ελήφθη υπόψη από το Συμβούλιο το οποίο έκρινε ως επαρκώς λεπτομερή τον κατάλογο ειδών σκαφών που περιλαμβάνεται στην αρχική πρόταση.

Αντίθετα, το Συμβούλιο έλαβε υπόψη την τροποποίηση 5 σχετικά με το άρθρο 5 (ελάχιστη ηλικία), διότι η νέα διατύπωση διευκρινίζει επακριβώς ότι η χορήγηση πιστοποιητικού από ηλικίας 18 ετών είναι προαιρετική.

Το Συμβούλιο έλαβε επίσης υπόψη τη τροποποίηση 6 η οποία είναι διευκρινιστική ως προς την ορολογία (άρθρο 7, παράγραφος 2). Όσον αφορά την τροποποίηση 7, το Κοινοβούλιο θέλησε να διευκρινιστεί στο κείμενο ότι ο περιορισμός της ισχύος του πιστοποιητικού αναφέρεται στην κατηγορία του σκάφους, πράγμα που το Συμβούλιο έλαβε δεόντως υπόψη με τη νέα παράγραφο 4 του άρθρου 7.

Αντίθετα, το Συμβούλιο δεν έκρινε αναγκαία την πρόσθετη απαίτηση που εισάγει η τροποποίηση 8 για την προσθήκη δεύτερου στοιχείου α) στο άρθρο 8 παράγραφος 2 στο οποίο θα οριζόταν ότι το πιστοποιητικό καταλληλότητας πρέπει να φυλάσσεται με το πιστοποιητικό κυβερνήτη σκάφους.

Η τροποποίηση 9 σχετικά με τη μεταφορά επικίνδυνων ουσιών είναι πλέον άνευ αντικειμένου μετά τη διαγραφή του αντίστοιχου άρθρου.

Όσον αφορά την τροποποίηση 10 σχετικά με τη διακυβέρνηση σκάφους με ραντάρ, το Συμβούλιο την έλαβε υπόψη δεδομένου ότι το δίπλωμα για τη διακυβέρνηση σκάφους με ραντάρ στο Ρήνο αναφέρεται πλέον ρητά και είναι αναγνωρισμένο.

Σχετικά με την τροποποίηση 11, η οποία αποσκοπεί στην προσθήκη νέου άρθρου 10α, το Συμβούλιο έκρινε ότι, υπό το πνεύμα της επικουρικότητας, δεν είναι απαραίτητο να ανατεθεί στην Επιτροπή το δικαίωμα να φροντίζει για τη συνεννόηση των κρατών μελών. Ως εκ τούτου, δεν έλαβε υπόψη την τροποποίηση αυτή.

Οι τροποποιήσεις 12, 13, 14 και 15, οι οποίες περιλαμβάνουν διευκρινίσεις σχετικά με το παράρτημα II του κεφαλαίου A δεν ελήφθησαν υπόψη κατά γράμμα. Ωστόσο, πρέπει να επισημανθεί ότι με την αντικατάσταση του πρώην παραρτήματος II από νέα λεπτομερέστερη διατύπωση, το Συμβούλιο κινήθηκε προς την ίδια κατεύθυνση.

Η τροποποίηση 16 καθίσταται πλέον άνευ αντικειμένου μετά τη διαγραφή του πρώην κεφαλαίου B σχετικά με τη μεταφορά επικινδύνων ουσιών.

(1) EE αριθ. C 280 της 6. 10. 1994, σ. 5.

(2) EE αριθ. C 68 της 20. 3. 1995, σ. 41.

(3) EE αριθ. C 102 της 24. 4. 1995, σ. 5.

(4) Έγγρ. 10953/95 TRANS 160.